open-index/open-wikipedia-markdown huggingface dataset:
Βόρειος Καύκασος

Ο **βόρειος Καύκασος** (*Ciscaucasia*, Ρωσικά: Северный Кавказ, ΔΦΑ: [sʲevʲɪrnɨj kɐfkas]), απαντάται και ως **Κισκαύκασος** ή **Κισκακαυσία**, είναι το βόρειο τμήμα της περιοχής του Καυκάσου μεταξύ της Μαύρης θάλασσας και της Κασπίας Θάλασσας, στο πλαίσιο της ευρωπαϊκής Ρωσίας.

## Πολιτική διαίρεση
Σε πολιτικό επίπεδο ο βόρειος Καύκασος (εδάφη βόρεια του μεγάλου Καυκάσου) περιλαμβάνει τις ρωσικές δημοκρατίες του βόρειου Καυκάσου. Ως μέρος της Ρωσικής Ομοσπονδίας, η περιοχή του βόρειου Καυκάσου περιλαμβάνεται στις βόρειες και νότιες περιφέρειες του Καυκάσου και τις νότιες ομοσπονδιακές επαρχίες και αποτελείται από το Κράι Κρασνοντάρ, Κράι Σταυρούπολης και τις σχετικές δημοκρατίες: 
#Δημοκρατία του Νταγκεστάν
#Δημοκρατία της Ινγκουσετίας
#Δημοκρατία της Καμπαρντίνο - Μπαλκάρια
#Δημοκρατία των Καρατσάι - Τσερκεσίων
#Δημοκρατία της Βόρειας Οσετίας - Αλανίας
#Κράι Σταυρούπολης
#Δημοκρατία της Τσετσενίας

## Γεωγραφικός προσδιορισμός
Γεωγραφικά, ο όρος βόρειος Καύκασος περιλαμβάνει τις βόρειες υπώρειες και το δυτικό άκρο της οροσειράς του μείζονος Καυκάσου, καθώς και ένα μέρος της νότιας κλιτύος προς τη Δύση (έως τον ποταμό Πσου). Η περιοχή της Ποντοκασπίας στέπας περιλαμβάνεται συχνά στην έννοια «βόρειος Καύκασος», έτσι το βόρειο όριο της γεωγραφικής περιοχής θεωρείται το βύθισμα Κούμα-Μάνιχ. Οριοθετείται από την Αζοφική θάλασσα και τα στενά Κερτς δυτικά, και την Κασπία θάλασσα στα ανατολικά. Σύμφωνα με τον *Συνοπτικό Άτλαντα του Κόσμου*, β΄έκδοση (2008), το μεγαλύτερο μέρος του βορείου Καυκάσου βρίσκεται στην ευρωπαϊκή πλευρά της "κοινώς αποδεκτής διαίρεσης» που χωρίζει την Ευρώπη από την Ασία.

Το 2011, η ρωσική κυβέρνηση υπέβαλε σχέδια για τη διαμόρφωση περιοχής ανάλογης προς τη Silicon Valley, με κόστος 32 δισεκατομμύρια ρούβλια ($ 1,1 δις), ως μέρος των συνεχιζόμενων προσπαθειών για τη δημιουργία ευκαιριών στη συγκεκριμένη ρωσική περιοχή. Μαζί με τον νότιο Καύκασο σχηματίζουν την ευρύτερη γεωπολιτική περιοχή του Καυκάσου.

## Σημειώσεις-παραπομπές


## Περαιτέρω ανάγνωση
**In Quest for God and Freedom: Sufi Responses to the Russian Advance in the North Caucasus* by Anna Zelkina
**Russia in the Modern World: A New Geography* by Denis J. B. Shaw, Institute of British Geographers

## Εξωτερικοί σύνδεσμοι
* 
* Relations between The North and South Caucasus. Articles in the Caucasus Analytical Digest No. 27

Κατηγορία:Καύκασος
WWE 2K16

Το*** WWE 2K16 ***είναι βιντεοπαιχνίδι επαγγελματικής πάλης που αναπτύχθηκε από την Yuke's και την Visual Concepts, και δημοσιεύθηκε από την 2K Sports για τα PlayStation 3, PlayStation 4, Xbox 360, και Xbox One στις 27 Οκτωβρίου του 2015. Είναι το δέκατο έβδομο παιχνίδι στη σειρά παιχνιδιών WWE (το τρίτο που φέρει το λογότυπο "WWE 2K"), και αποτελεί συνέχεια του *[[WWE 2K15]]*.

## Μάρκετιγνκ και προώθηση
Το παιχνίδι ανακοινώθηκε επίσημα στις 16 Ιουνίου 2015, με το WWE και την 2K να ανακοινώνουν τους πρώτους έξι Superstars και Divas, οι οποίοι θα συμπεριλαμβάνονταν στο roster του παιχνιδιού. Στις 6 Ιουλίου 2015, ο "Stone Cold" Steve Austin ανακοινώθηκε ως ο superstar που θα διακοσμήσει το εξώφυλλο του παιχνιδιού.

Στις 27 Ιουλίου 2015, η 2K ανακοίνωσε ότι ο T-800 Εξολοθρευτής του Άρνολντ Σβαρτσενέγκερ (οι εκδόσεις από τον *[[Ο Εξολοθρευτής|Εξολοθρευτή]]* και *[[Εξολοθρευτής 2: Μέρα Κρίσης]]*) θα είναι χαρακτήρας του παιχνιδιού διαθέσιμος αποκλειστικά μέσω προπαραγγελίας. Αργότερα εκείνη τη μέρα, η 2K κυκλοφόρησε την πρώτη επίσημη εικόνα του παιχνιδιού, το τραπέζι των σχολιαστών του *[[WWE Raw|Raw]]* με το καπέλο του JBL τοποθετημένο πάνω του.

Στις 4 Αυγούστου 2015, το IGN κυκλοφόρησε τις πρώτες εικόνες, gameplay και εισόδους για το *WWE 2K16* στο Gamescom. Έπειτα το IGN χειρίστηκε την έκδοση νεότερων εικόνων, animation, λειτουργιών, και artwork τα οποία θα αποτελούσαν μέρος του παιχνιδιού. Επίσης χειρίστηκε την εβδομαδιαία έκδοση superstar οι οποίοι θα συμπεριλαμβάνονταν στο παιχνίδι, ονομάζοντάς το "IGN's Roster 3:16". Μια μετάφραση στα Αραβικά ανακοινώθηκε για τις χώρες της Μέσης Ανατολής. Ένα demo του παιχνιδιού ήταν διαθέσιμο σε επίλεκτες τοποθεσίες Walmart ανά τις Ηνωμένες Πολιτείες ως μέρος της καμπάνιας "WWE 2K16 Early Access Tour".

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Βιντεοπαιχνίδια του 2015
Κατηγορία:Βιντεοπαιχνίδια WWE
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια crossover
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια τοποθετημένα στο 2000
Κατηγορία:Βιντεοπαιχνίδια τοποθετημένα στο 2014
Κατηγορία:Βιντεοπαιχνίδια τοποθετημένα στο 2015
Κατηγορία:Βιντεοπαιχνίδια της Take Two Interactive
Κατηγορία:Βιντεοπαιχνίδια με Havok
Fall Out Boy

Οι **Fall Out Boy** είναι ένα αμερικάνικο ροκ συγκρότημα το οποίο δημιουργήθηκε στο Γουίλμετ του Ιλινόι, ένα προάστιο του Σικάγο, το 2001. Το συγκρότημα αποτελείται από τον βασικό τραγουδιστή και κιθαρίστα Πάτρικ Σταμπ, τον μπασίστα Πιτ Γουέντς, τον κιθαρίστα Τζο Τρόμαν, και τον ντράμερ Άντι Χάρλεϊ. Το συγκρότημα προέρχεται από την πανκ σκηνή του Σικάγου, με το οποίο ο Γουέντς είχε ασχοληθεί αρκετά. Το συγκρότημα δημιουργήθηκε από τον Γουέντς και τον Τρόμαν ως ποπ πανκ πρότζεκτ σε σχέση με αδιάλλακτα συγκροτήματα, και ο Σταμπ πήρε μέρος στο συγκρότημα λίγο αργότερα. Το συγκρότημα πέρασε από πολλές αλλαγές ντράμερ πριν καταλήξουν στον Χάρλεϊ και ηχογραφήσουν το πρώτο τους άλμπουμ, Take This to Your Grave (2003). Το άλμπουμ έγινε μυστική επιτυχία και βοήθησε το συγκρότημα να κερδίσει μια αφιερωμένη βάση οπαδών μέσα από εντατικές περιοδείες, και μέτριες διαφημιστικές επιτυχίες.

Έχοντας τον Γουέντς ως τον στιχουργό του συγκροτήματος και τον Σταμπ ως τον βασικό συνθέτη, η μεγαλύτερη επιτυχία του συγκροτήματος το 2005, From Under the Cork Tree, παρήγαγε δύο δυνατά single, "Sugar, We're Goin Down" και "Dance, Dance," και έγινε διπλά πλατινένιο, μετατρέποντας έτσι το συγκρότημα σε σούπερσταρ και κάνοντας τον Γουέντς διάσημο και γνωστό στον χόρο των περιοδικών. Οι Fall Out Boy δέχτηκαν μια υποψηφιότητα Καλύτερου Νέου Καλλιτέχνη στα Grammy Awards του 2006. Η επόμενη επιτυχία τους το 2007, το Infinity on High, έγινε πρώτο στο Billboard 200 με 260.000 πωλήσεις την πρώτη εβδομάδα. Παρήγαγε δύο παγκοσμίως γνωστά singles, τα "This Ain't a Scene, It's an Arms Race" και "Thnks fr th Mmrs".

## Παραπομπές


Κατηγορία:Μουσικά συγκροτήματα από το Σικάγο
Κατηγορία:Αμερικανικά pop rock συγκροτήματα
Κατηγορία:Αμερικανικά emo συγκροτήματα
Κατηγορία:Νικητές Kerrang! Awards
Λουπίτα Τοβάρ

Η **Λουπίτα Τοβάρ** (*Guadalupe Natalia Tovar Sullivan*, 27 Ιουλίου 1910 - 12 Νοεμβρίου 2016) ήταν Μεξικανή ηθοποιός, περισσότερο γνωστή για τον πρωταγωνιστικό της ρόλο στην έκδοση του Δράκουλα, το 1931, που γυρίστηκε στο Λος Άντζελες από την Universal Pictures τη νύχτα, χρησιμοποιώντας τα ίδια σκηνικά με την έκδοση του Μπέλα Λουγκόσι, όμως με διαφορετικό σκηνοθέτη και επιτελείο ηθοποιών. Η Τοβάρ πρωταγωνίστησε και στην ταινία του 1931 *[[Σάντα (ταινία)|Σάντα]],* την πρώτη μεξικανική ταινία με ήχο.

Για το σύνολο του έργου της τιμήθηκε από τη Μεξικανική Ακαδημία Κινηματογραφικών Τεχνών και Επιστημών (Academia Mexicana de Artes y Ciencias Cinematográficas), το 2001.

## Παραπομπές


## Εξωτερικοί σύνδεσμοι
* 

Τοβαρ
Κατηγορία:Αμερικανίδες ηθοποιοί κινηματογράφου
Κατηγορία:Μεξικανές ηθοποιοί κινηματογράφου
Χρυσές Σφαίρες του 2015

Η **73η απονομή των [[Χρυσές Σφαίρες|Χρυσών Σφαιρών]]** τίμησε τις καλύτερες παραγωγές του κινηματογράφου και της τηλεόρασης για τη χρονιά 2015 και μεταδόθηκε ζωντανά από τον αμερικανικό τηλεοπτικό σταθμό NBC στις 10 Ιανουαρίου 2016. Η απονομή πραγματοποιήθηκε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια και οικοδεσπότης της βραδιάς ήταν για 4η  φορά ο Ρίκι Τζερβέις. Οι υποψηφιότητες ανακοινώθηκαν στις 10 Δεκεμβρίου 2015.	
Το τιμητικό βραβείο συνολικής προσφοράς Σεσίλ Ντε Μιλ δόθηκε στον Ντένζελ Ουάσινγκτον στις 16 Νοεμβρίου 2015.

## Υποψηφιότητες
### Κινηματογράφος

### Τηλεόραση

## Πολλαπλές υποψηφιότητες
### Κινηματογράφος
Οι παρακάτω 16 ταινίες είχαν πολλαπλές υποψηφιότητες:

### Τηλεόραση
Οι παρακάτω 13 σειρές ήταν περισσότερες από μία φορές υποψήφιες:

## Πολλαπλές νίκες
### Κινηματογράφος

Οι παρακάτω 3 ταινίες κέρδισαν πάνω από μία φορά:

### Τηλεόραση
Οι παρακάτω 2 σειρές είχαν παραπάνω από μία νίκες:

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Τελετές απονομής βραβείων Χρυσές Σφαίρες
Κατηγορία:Κινηματογραφικά γεγονότα του 2015
Νότιος Καύκασος

Ο **Νότιος Καύκασος** (Ρωσικά: Закавказье) ή **Υπερκαυκασία**, απαντάται και ως **Τρανσκαύκασος** ή **Τρανσκαυκασία**, είναι γεωπολιτική περιοχή στα σύνορα της ανατολικής Ευρώπης και της νοτιοδυτική Ασίας. Ειδικότερα, η Υπερκαυκασία καλύπτει το νότιο τμήμα του Καυκάσου και των πεδινών εκτάσεων που τον περιβάλλουν και βρίσκεται στα όρια μεταξύ των ηπείρων της Ευρώπης και της Ασίας. Εκτείνεται νότια στη νοτιοδυτική Ρωσία, την Τουρκία και τα σύνορα της Αρμενίας και από τη Μαύρη θάλασσα δυτικά έως τις ακτές της Κασπίας και ανατολικά στα σύνορα του Ιράν. Η περιοχή περιλαμβάνει το νότιο τμήμα της οροσειράς του μεγάλου Καυκάσου, ολόκληρο τον μικρό Καύκασο, τις πεδιάδες της Κολχίδας, τα όρη Ταλίς και το ανατολικό τμήμα των υψιπέδων της Αρμενίας. Μαζί με τον βόρειο Καύκασο (*Ciscaucasia*), η Υπερκαυκασία αποτελεί μέρος της ευρύτερης  γεωγραφικής περιοχής του Καυκάσου, που χωρίζει την ευρωπαϊκή από την ασιατική ήπειρο.

## Παραπομπές-σημειώσεις


## Εξωτερικοί σύνδεσμοι
* World StatesMen- Georgia, listing various incumbents
* Caucasian Review of International Affairs - an academic journal on the South Caucasus
* Caucasus Analytical Digest - Journal on the South Caucasus
* Transcaucasia (The Columbia Encyclopedia article)
* Relations between The North and South Caucasus. Articles in the Caucasus Analytical Digest No. 27
* 

Κατηγορία:Καύκασος
Καυκασος Νοτιος
Αγησίλαος Σπηλιάκος

Ο **Αγησίλαος Σπηλιάκος** (1921-1996) ήταν Έλληνας δικηγόρος και πολιτικός. 

## Βιογραφία
Σπούδασε νομικά και εργάστηκε ως δικηγόρος.

Το 1964 εξελέγη βουλευτής Λακωνίας με την Ένωση Κέντρου. Αργότερα έγινε ένας από τους (αποκαλούμενους και αποστάτες) βουλευτές από το κόμμα, το 1965..

Διορίστηκε τον Αύγουστο του 1965 υφυπουργός Οικονομικών στην κυβέρνηση Τσιριμώκου. Στην κυβέρνηση Στεφανόπουλου παρέμεινε υφυπουργός Οικονομικών από τις 5 Οκτωβρίου 1965 ως τις 22 Δεκεμβρίου 1966. 

Πέθανε σε ηλικία 75 ετών, το 1996.

## Παραπομπές


Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Λακωνίας
Υποκορισμός

Ο **υποκορισμός** είναι μια μορφολογική λειτουργία της γλώσσας με την οποία οι άνθρωποι εκφράζουν είτε την φυσική είτε τη συναισθηματική σμίκρυνση της σημασίας μιας λέξης.

Με τον όρο **υποκοριστικά** ονομάζουμε παράγωγες πάντα λέξεις με ιδιαίτερες καταλήξεις σε αντίθεση με τα **χαϊδευτικά** τα οποία προέρχονται από παραλλαγές συντμήσεων των ονομάτων.

Ο υποκορισμός χρησιμοποιείται ήδη από την Αρχαία ελληνική γλώσσα και συναντάται επίσης σε αρκετές σύγχρονες γλώσσες, κυρίως της Μεσογείου.

## Ετυμολογία

## Παραπομπές


Κατηγορία:Γλωσσική μορφολογία
Κεν Λόουτς

Ο **Κεν** (ολόκληρο όνομα: Κένεθ) **Λόουτς** (1936) είναι Άγγλος σκηνοθέτης γεννημένος στο Νουνέατον της Αγγλίας. Σπούδασε νομική στην Οξφόρδη και ασχολήθηκε από φοιτητής με το θέατρο. Ξεκίνησε με δουλειές στη βρετανική τηλεόραση και στη συνέχεια στράφηκε στον κινηματογράφο. 

Ο ίδιος είναι έντονα πολιτικοποιημένος και στρατευμένος στην Αριστερά, κάτι που αποτυπώνεται στις ταινίες του. Ήταν ένα από τα δημόσια πρόσωπα που μίλησαν εναντίον των πολιτικών του μνημονίου στο ελληνικό ντοκιμαντέρ Catastroika. Επίσης είναι μέλος του Κινήματος για τη Δημοκρατία στην Ευρώπη 2025.

Έχει κερδίσει δύο φορές τον Χρυσό Φοίνικα, η πρώτη ήταν το 2006 για την ταινία *[[Ο άνεμος χορεύει το κριθάρι]]* και η δεύτερη το 2016 για την ταινία *[[Εγώ, ο Ντάνιελ Μπλέικ]]*. Επίσης, έχει κερδίσει δύο φορές το Βραβείο Ευρωπαϊκού Κινηματογράφου, το 1991 με το *[[Ριφ-Ραφ]]* και το 1995 με το *[[Γη και ελευθερία]].*

Τον Φεβρουάριο του 2016 διέθεσε τις ταινίες του δωρεάν στο YouTube .
## Φιλμογραφία

## Βιβλιογραφία
*(1998) *Ken Loach*, Συλλογικό, εκδόσεις Καστανιώτη

## Παραπομπές

## Εξωτερικοί σύνδεσμοι

*Το κανάλι του Κεν Λόουτς στο YouTube

Κατηγορία:Άγγλοι σεναριογράφοι
Κατηγορία:Βραβευμένοι με Σεζάρ
Κατηγορία:Βραβευμένοι με BAFTA
Κατηγορία:Άγγλοι σκηνοθέτες κινηματογράφου
XHamster

Το **xHamster** είναι ιστοσελίδα παροχής βίντεο πορνογραφικού περιεχομένου, η οποία έχει τα κεντρικά γραφεία της στην Λεμεσό της Κύπρου. Τον Νοέμβριο του 2015 ήταν στην θέση 72 της κατάταξη του Alexa, κάτι που την τοποθετεί στις 100 πρώτες ιστοσελίδες του κόσμου από άποψη επισκεψιμότητας.

## Διαφημίσεις με κακόβουλο λογισμικό
Ο ερευνητής Conrad Longmore ισχυρίζεται ότι οι διαφημίσεις που παρουσιάζονται από την ιστοσελίδα, διαπιστώθηκε ότι περιείχαν κακόβουλο λογισμικό (malware), το οποίο εγκαθιστούσε επιβλαβή αρχεία στις συσκευές των χρηστών χωρίς την άδειά τους. Ο Longmore ισχυρίστηκε στο BBC ότι δύο δημοφιλείς ιστοσελίδες —το xHamster και το Pornhub— ήταν οι πιο μεγάλες απειλές.

## Παραπομπές


Κατηγορία:Ερωτικοί και πορνογραφικοί ιστότοποι
Θεώρημα (ταινία)

Το ***Θεώρημα*** είναι ιταλική ταινία του 1968 σε σκηνοθεσία και σενάριο του Πιερ Πάολο Παζολίνι. Στην ταινία υπάρχουν πολλοί συμβολισμοί και αρκετές σουρεαλιστικές σκηνές.

## Πλοκή
Στο σπίτι μιας μεγαλοαστικής οικογένειας ζουν ο εργοστασιάρχης πατέρας, η σύζυγος, η κόρη, ο γιος και η υπηρέτρια. Μια μέρα έρχεται απρόσκλητος και χωρίς προφανή λόγο ένας νεαρός επισκέπτης. Μένει μαζί τους για ένα χρονικό διάστημα και κατά τη διάρκεια της επίσκεψής του συνευρίσκεται ερωτικά με όλα τα μέλη του σπιτιού. Στη συνέχεια φεύγει όπως ήρθε, απροειδοποίητα.

Μετά τη φυγή του επισκέπτη, σε όλους συμβαίνει μια σημαντική αλλαγή στη ζωή τους. Η υπηρέτρια φεύγει από το σπίτι και επιστρέφει στο χωριό της. Η κόρη παθαίνει ψυχολογική κατάρρευση. Ο γιος ανακαλύπτει την κλίση του στην τέχνη. Η μητέρα αρχίζει να έχει σεξουαλικές επαφές με μικρότερους άντρες και ο πατέρας φεύγει από το εργοστάσιο, αφήνοντάς το στους εργάτες, και φεύγει γυμνός στην έρημο.

## Διανομή

## Παραπομπές


## Εξωτερικοί Σύνδεσμοι
*Ανάλυση της ταινίας από την Κινηματογραφική Ομάδα του Πανεπιστημίου Ιωαννίνων

Κατηγορία:Ιταλικές ταινίες της δεκαετίας 1960
Κατηγορία:Ταινίες του 1968
Κατηγορία:Ιταλικές ταινίες συσχετιζόμενες με ΛΟΑΤ
Κατηγορία:Ιταλόφωνες ταινίες
Κατηγορία:Ταινίες με μουσική σύνθεση Ένιο Μορικόνε
Κατηγορία:Ταινίες σε σκηνοθεσία Πιερ Πάολο Παζολίνι
Ευάγγελος Μαλέσιος

Ο **Ευάγγελος Μαλέσιος** του Νικολάου (γενν. 12 Ιανουαρίου 1951) είναι Έλληνας πολιτικός που διετέλεσε βουλευτής και υφυπουργός.

## Βιογραφικό
Γεννήθηκε στο Πολύδωρο Ιωαννίνων. Σπούδασε στην Ιατρική Σχολή του Πανεπιστημίου Αθηνών και εργάστηκε ως ιατρός-πνευμονολόγος. Υπήρξε ιδρυτικό στέλεχος του ΠΑΣΟΚ το 1974, και διετέλεσε μέλος της Επιτροπής Νεολαίας και του Τομέα Επιστημόνων του Κινήματος.

Από το 1987 μέχρι το 1989 ήταν γραμματέας Οργανωτικού του ΠΑΣΟΚ.

Εκλέχθηκε βουλευτής Ιωαννίνων με το ΠΑΣΟΚ στις εκλογές του 1993, 1996 και 2000. Ήταν βασικό στέλεχος της ομάδας των «λοχαγών» που το 1996 υποστήριξε τον Κώστα Σημίτη στη διαδοχή του Ανδρέα Παπανδρέου.

Τον Οκτώβριο του 2001 διορίστηκε υφυπουργός Δημόσιας Τάξης, αλλά παραιτήθηκε από τη θέση αυτή τον Απρίλιο του 2003 μετά το δυστύχημα στα Τέμπη με τους 21 μαθητές και μετά από συνεχείς επιθέσεις του εκδότη Γιώργου Κουρή, που εκείνη την περίοδο είχε στοχοποιήσει όλους τους υποστηρικτές του Κώστα Σημίτη στην Κοινοβουλευτική Ομάδα του ΠΑΣΟΚ. Ο Σημίτης εξοργισμένος έστειλε το ΣΔΟΕ στον Κουρή τον Μάιο του 2003.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ιωαννίνων
Κατηγορία:Έλληνες υφυπουργοί Δημοσίας Τάξης
Κατηγορία:Έλληνες πνευμονολόγοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 21ου αιώνα
Ψιλοκυβίνη

Η **ψιλοκυβίνη** είναι μια φυσική ψυχοτρόπος ουσία, που παράγεται κυρίως από είδη μανιταριών του γένους *[[Ψιλοκύβη]]* (*Psilocybe).* Η ψιλοκυβίνη στον ανθρώπινο οργανισμό μετατρέπεται γρήγορα σε ψιλοκίνη, η οποία έχει παρόμοιες ψυχοτρόπες ιδιότητες με το LSD, τη μεσκαλίνη και τη διμεθυλοτρυπταμίνη. Οι επιδράσεις της στον οργανισμό περιλαμβάνουν την ευφορία, τις οπτικές παραισθήσεις, την αλλαγή της αντίληψης, τη μεταβολή της αίσθησης του χρόνου. Πιθανές δυσάρεστες παρενέργειες της ψιλοκυβίνης είναι η ναυτία και οι κρίσεις πανικού.

## Εξωτερικοί σύνδεσμοι
* Τα μαγικά μανιτάρια «απαλύνουν την κατάθλιψη και τον φόβο του θανάτου in.gr (1/12/2016)
## Παραπομπές


Κατηγορία:Ψυχοτρόπες ουσίες
Κατηγορία:Αλκαλοειδή
Κατηγορία:Ινδόλια
Λουτεολίνη

μικρογραφία
Η **λουτεολίνη** είναι φλαβονοειδές που ανήκει στην υποκατηγορία των φλαβονών. Έχει απομονωθεί ως φυσικό προϊόν από πολλά φυτά ενώ πιο συχνά απαντάται στα φύλλα.

Η λουτεολίνη είναι η κύρια κίτρινη χρωστική ένωση που λαμβάνεται από το φυτό Reseda luteola, το οποίο χρησιμοποιείται ως πηγή της χρωστικής τουλάχιστον από την πρώτη χιλιετία π.Χ. Η λουτεολίνη απομονώθηκε για πρώτη φορά σε καθαρή μορφή και και έλαβε την ονομασία της το 1829 από τον Γάλλο χημικό Μισέλ Εζέν Σεβρέλ.

## Παραπομπές


Κατηγορία:Φλαβονοειδή
Δημήτρης Θάνος

Ο **Δημήτριος Θάνος** του Ιωάννη (22 Νοεμβρίου 1959) είναι Έλληνας πολιτικός.

## Βιογραφικό
Γεννήθηκε το Νοέμβριο του 1959 στην Καλλιθέα Φωκίδας. Σπούδασε στην Οδοντιατρική Σχολή του Αριστοτελείου Πανεπιστημίου Θεσσαλονίκης (ΑΠΘ).

Το 1975 εντάχθηκε στη μαθητική παράταξη ΠΑΜΚ του ΠΑΣΟΚ και το 1977 στη φοιτητική οργάνωση ΠΑΣΠ, επίσης του ΠΑΣΟΚ. Από το 1978 έως το 1981 διετέλεσε πρόεδρος του Συλλόγου Φοιτητών Οδοντιατρικής του Αριστοτελείου Πανεπιστημίου Θεσσαλονίκης.

Το 1986 έγινε γραμματέας της Νομαρχιακής Επιτροπής Φωκίδας του ΠΑΣΟΚ και το 1990 εκλέχθηκε μέλος της Κεντρικής Επιτροπής του Κινήματος. 

Εκλέχθηκε βουλευτής Φωκίδας με το ΠΑΣΟΚ στις εκλογές του 1996 και του 2000, και διετέλεσε υφυπουργός Υγείας και Πρόνοιας από τον Απρίλιο του 2000 μέχρι τον Ιούλιο του 2003.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Φωκίδας
Κατηγορία:Έλληνες υφυπουργοί Υγείας και Πρόνοιας
Κατηγορία:Μέλη της Ακαδημίας Αθηνών
Νάσος Αλευράς

Ο **Αθανάσιος (Νάσος) Αλευράς** του Γεωργίου (18 Μαρτίου 1963) είναι Έλληνας δικηγόρος και πολιτικός που διετέλεσε βουλευτής του ΠΑΣΟΚ και υφυπουργός.

## Βιογραφικό
Γεννήθηκε στην Αθήνα τον Μάρτιο του 1963. Είναι ανιψιός του ιστορικού στελέχους του ΠΑΣΟΚ Γιάννη Αλευρά, που διετέλεσε Πρόεδρος της Βουλής των Ελλήνων και προσωρινός Πρόεδρος της Ελληνικής Δημοκρατίας. Σπούδασε στη Νομική Σχολή του Πανεπιστημίου Αθηνών. Το 1984 εκλέχθηκε πρόεδρος του Συλλόγου φοιτητών Νομικής «Η Θέμις» με τη στήριξη της ΠΑΣΠ και το 1984-1985 εκπρόσωπος των φοιτητών στη Σύγκλητο του Πανεπιστημίου Αθηνών, ενώ διετέλεσε και μέλος του Κεντρικού Συμβουλίου της ΕΦΕΕ.

Από το 1987 ασκεί τη δικηγορία ως μέλος του Δικηγορικού Συλλόγου Αθηνών (ΔΣΑ), ειδικευμένος στο Ποινικό Δίκαιο. Το 1995 συμμετείχε ως ομιλητής σε σειρά διαλέξεων στο Πανεπιστήμιο του Χάρβαρντ με θέμα την Ελλάδα, ενώ το 1998 κλήθηκε στη Γαλλία από τη γαλλική κυβέρνηση σαν «Προσωπικότητα του Μέλλοντος».

Στις εκλογές του 1993 ήταν υποψήφιος βουλευτής Α΄ Αθηνών με το ΠΑΣΟΚ. Αρχικά δεν εκλέχθηκε, αλλά το 1994, με τον θάνατο του Γιώργου Γεννηματά, κατέλαβε την έδρα του. Επανεκλέχθηκε το 1996, 2000, 2004, 2007 και 2009.

Διετέλεσε υφυπουργός Περιβάλλοντος, Χωροταξίας και Δημοσίων Έργων (ΠΕΧΩΔΕ) από τον Απρίλιο του 2000 μέχρι τον Οκτώβριο του 2001, και υφυπουργός Πολιτισμού από τον Οκτώβριο του 2001 μέχρι τον Μάρτιο του 2004.

## Παραπομπές


Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Πολιτισμού
Κατηγορία:Έλληνες υφυπουργοί Περιβάλλοντος, Χωροταξίας και Δημοσίων Έργων
Φιδονήσι Καβάλας

Η βραχονησίδα του Φιδονησίου ανήκει στο Βορειοανατολικό Αιγαίο και είναι πολύ κοντά στην Ηρακλείτσα του Δήμου Ελευθερών, στο Νομό Καβάλας. Επίσης είναι πολύ κοντά στη Νέα Πέραμο, την Νέα Ηρακλίτσα,το Παληό Καβάλας και την Καβάλα, οι οποίες αποτελούν σημαντικές τουριστικές περιοχές.

## Πηγές
*http://www.gpclimax.com/estatesite4/property_details.jsp?proposalId=0&propertyId=885677&

Κατηγορία:Βραχονησίδες του Αιγαίου
Θεόδωρος Νικολαΐδης

Ο **Θεόδωρος Νικολαΐδης** (21 Φεβρουαρίου 1925 - 18 Μαρτίου 2017) ήταν Έλληνας δημοσιογράφος και εκδότης, ιδρυτής και ιδιοκτήτης-διευθυντής της καθημερινής αθλητικής εφημερίδας «Φως των Σπορ».

## Βιογραφικό
Γεννήθηκε στον Πειραιά το 1925, παιδί προσφύγων από τη Μικρά Ασία. Ο πατέρας του ήταν ιδιοκτήτης καταστήματος υφασμάτων στο κέντρο του Πειραιά.

Ξεκίνησε τη δημοσιογραφική του σταδιοδρομία από την εφημερίδα «Αθλητική Ηχώ», στην οποία έκανε το ρεπορτάζ του Ολυμπιακού. Ωστόσο, όταν η διεύθυνση της εφημερίδας του ζήτησε να γράψει ένα άρθρο εναντίον γνωστού ποδοσφαιρικού παράγοντα της εποχής, εκείνος αρνήθηκε, με αποτέλεσμα να απολυθεί. Μαζί μ’ εκείνον απολύθηκε και μετέπειτα η σύζυγός του Ειρήνη, με την οποία έως τότε διατηρούσαν σχέση.

Στις 11 Απριλίου 1955 ο Νικολαΐδης κυκλοφόρησε το πρώτο φύλλο της εφημερίδας «Αθλητικόν Φως», η οποία τελικά μετονομάστηκε σε «Φως των Σπορ» και κυκλοφορεί ανελλιπώς μέχρι και σήμερα. Παρά το γεγονός ότι το «Φως» ήταν άρρηκτα συνδεδεμένο με τον Ολυμπιακό, η εφημερίδα σταδιακά κέρδισε την αποδοχή και τον σεβασμό ακόμα και των οπαδών αντιπάλων ομάδων. Στην εφημερίδα εργάστηκαν κατά καιρούς κορυφαίοι Έλληνες αθλητικογράφοι, ενώ από την ίδρυσή της μέχρι και σήμερα παραμένει η πρώτη σε πώληση φύλλων αθλητική εφημερίδα.

## Επιρροή
Ο Θεόδωρος Νικολαΐδης αναγνωρίζεται ως μία προσωπικότητα κομβικής σημασίας στην μεταπολεμική ιστορία του ελληνικού αθλητισμού. Οι οπαδοί του Ολυμπιακού έφτασαν να αποκαλούν «Ευαγγέλιο» το «Φως των Σπορ», το οποίο διαδραμάτισε κρίσιμο ρόλο στην διαμόρφωση και παγίωση της μεταπολεμικής ολυμπιακής «ταυτότητας», με δύο γενιές οπαδών των «ερυθρολεύκων να έχουν μεγαλώσει ως αναγνώστες της εφημερίδας».

Η εφημερίδα «Ελευθεροτυπία», το 1996, σε άρθρο της για την επιρροή που είχε το «Φως» στους φιλάθλους του Ολυμπιακού, έγραψε για τον Νικολαΐδη:

## Προσωπική ζωή
Ο Θεόδωρος Νικολαΐδης ήταν παντρεμένος και είχε δύο κόρες.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Deutsche Telekom

Η **Deutsche Telekom AG** είναι γερμανική εταιρεία τηλεπικοινωνιών με έδρα τη Βόννη. Η Deutsche Telekom ιδρύθηκε το 1994 ως πρώην κρατικό μονοπώλιο που ιδιωτικοποιήθηκε. Από τον Ιούνιο του 2008, το γερμανικό κράτος εξακολουθεί να κατέχει το 15% των αποθεμάτων της εταιρείας άμεσα, και άλλο ένα 17% μέσω της κρατικής τράπεζας KfW. Η εταιρεία αποτελεί συστατικό μέρος του Euro Stoxx 50.

## Εξωτερικοί σύνδεσμοι
*
*

Κατηγορία:Επιχειρήσεις της Γερμανίας
Κατηγορία:Γερμανικά εμπορικά σήματα
Νικίας Βιαγκίνης

Ο **Νικίας Βιαγκίνης** του Μάρκου (1884  – 29 Νοεμβρίου 1967), υπήρξε Έλληνας νομάρχης.

## Βιογραφικά στοιχεία
Διορίστηκε Νομάρχης Φλώρινας το 1927 και παρέμεινε ως το 1928. Επί νομαρχίας του ανεγέρθηκαν ηρώα και άλλα έργα, για τα οποία κατηγορήθηκε από τον Τύπο της εποχής ότι είχαν κοστίσει πολλά χρήματα και ότι δεν είχαν γίνει σύμφωνα με την τυπική διαδικασία.

Απεβίωσε στην Αθήνα τον Νοέμβριο του 1967 και κηδεύθηκε στο Πρώτο Νεκροταφείο Αθηνών στις 30 Νοεμβρίου. Ήταν παντρεμένος, με έναν γιο, τον Μάρκο, και μία κόρη.

## Παραπομπές


Κατηγορία:Νομάρχες Φλώρινας
Μίνα Ορφανού

Η **Μίνα Ορφανού** (3 Μαΐου 1982, Ρόδος) είναι Ελληνίδα καλλιτέχνιδα και ηθοποιός.

## Βιογραφία
Μεγάλωσε στην Κάλυμνο. Κατά τη διάρκεια της εφηβείας της προέβη σε επαναπροσδιορισμό φύλου. Έγινε γνωστή στο ευρύ κοινό για τον πρωταγωνιστικό της ρόλο στην ταινία Στρέλλα, ο οποίος της χάρισε βραβεία στην Ελλάδα και στο εξωτερικό, αλλά και από την συμμετοχή της στην σειρά του MEGA, *[[Οι βασιλιάδες]].*

Έχει κερδίσει Βραβείο Α΄ Καλύτερου Γυναικείου Ρόλου από την Ελληνική Ακαδημία Κινηματογράφου, καθώς και άλλα βραβεία. Έλαβε επίσης Υποψηφιότητα για Βραβείο Ευρωπαϊκού Κινηματογράφου, που θεωρούνται αντίστοιχα των Αμερικανικών Βραβείων Όσκαρ. 

Συμμετείχε στο βίντεο-κλιπ της Ελένης Φουρέιρα για το τραγούδι «Πιο έρωτας πεθαίνεις», μαζί με άλλους γνωστούς ηθοποιούς, όπως η Εβελίνα Παπούλια και ο Νίκος Αναδιώτης.

Επίσης, εκτός από ηθοποιός, είναι ζωγράφος, διακοσμήτρια και τηλεοπτική προσωπικότητα.

## Παραπομπές


## Εξωτερικοί Σύνδεσμοι
*Μίνα Ορφανού στο IMDb

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:ΛΟΑΤ πρόσωπα από την Ελλάδα
Κατηγορία:Τρανς άτομα
Ανάθημα του Κρατερού

Το **ανάθημα προς τον Κρατερό** είναι αναθηματικό κτίσμα στο ιερό του Απόλλωνα στους Δελφούς αφιερωμένο από το στρατηγό και φίλο του Μεγάλου Αλεξάνδρου, Κρατερό. 

## Περιγραφή
Οι ανασκαφές της Γαλλικής Αρχαιολογικής Σχολής έφεραν στο φως ανάμεσα στο ναό του Απόλλωνα και το θέατρο τα αρχιτεκτονικά κατάλοιπα ενός ορθογώνιου κτίσματος διαστάσεων 15,27x6,35 μ., του οποίου οι τοίχοι σώζονται σε ύψος περίπου 4 μέτρων. Το οικοδόμημα αυτό είχε πιθανόν τη μορφή στοάς με ιωνικούς ή δωρικούς κίονες στην πρόσοψη. Στον πίσω τοίχο του βρέθηκε έμμετρη δεκάστιχη αναθηματική επιγραφή, με βάση την οποία το κτίριο θεωρείται ότι στέγαζε στο πανελλήνιο ιερό το γνωστό από τις αρχαίες πηγές ανάθημα του Κρατερού, Μακεδόνα στρατηγού και προσωπικού φίλου του Μ. Αλεξάνδρου.

Ο Πλούταρχος αναφέρει ότι ο Κρατερός ανέθεσε στο δελφικό ιερό ένα χάλκινο σύμπλεγμα, έργο των γλυπτών Λεωχάρη και Λυσίππου, δυο μεγάλων καλλιτεχνών του 4ου π.Χ. αιώνα,  αν και, σύμφωνα με τον Πλίνιο, αυτό ήταν έργο μόνο του Λυσίππου. Το γλυπτό παρίστανε κυνήγι λιονταριού, αποδίδοντας το επεισόδιο της σωτηρίας του Αλεξάνδρου από τον Μακεδόνα στρατηγό, όταν ο βασιλιάς κινδύνεψε κατά τη διάρκεια κυνηγιού στην Ανατολή. Σύμφωνα με τη σωζόμενη επιγραφή, ωστόσο, το ανάθημα στήθηκε στους Δελφούς όχι από τον ίδιο τον Κρατερό αλλά από τον γιο του πιθανόν μετά τον θάνατο του πατέρα του περί το 320 π.Χ. ή κατ' άλλη εκδοχή στα τέλη του 4ου αι. π.Χ.
	
Το χαμένο σήμερα γλυπτό ήταν τοποθετημένο πάνω σε βάθρο και προβαλλόταν στον πίσω τοίχο του κτίσματος, ενώ η παράσταση αναπτυσσόταν παρατακτικά.

Οι προτάσεις αποκατάστασης βασίζονται σε αρχαίες πηγές και σε σωζόμενα έργα, που θεωρούνται ότι αντλούσαν έμπνευση από το ανάθημα του Κρατερού στους Δελφούς. Συγκεκριμένα, η παράσταση του αναθήματος θεωρείται πιθανό ότι αποδίδεται σε μια ανάγλυφη βάση με παράσταση κυνηγιού λιονταριού από τη Μεσσήνη, που σήμερα βρίσκεται στο Λούβρο, ενώ έχει υποστηριχθεί ότι το θέμα με τη σκηνή κυνηγιού λιονταριού επαναλαμβάνεται στο ψηφιδωτό δάπεδο από την λεγόμενη οικία του Διονύσου στην Πέλλα. Στο ανάθημα των Δελφών ο  Αλέξανδρος και ο Κρατερός εικονίζονταν δεξιά και αριστερά από το λιοντάρι σε ηρωική αντιπαράθεση με το θήραμα είτε ως ιππείς είτε ως πεζοί, ή, κατ´ άλλη εκδοχή, ο Κρατερός έφιππος και ο  Αλέξανδρος πεζός. 

Το έργο αποτελούσε μια κλειστή σύνθεση με τη δράση του κυνηγιού να αναπτύσσεται στο κέντρο.

## Δείτε επίσης
* Κρατερός

## Παραπομπές


## Βιβλιογραφία
* Steward, A. Faces of Power,Alexander’s Image and Hellenistic Politics, University of California Press, 1993.
* Stroud, R.S.."Delphi. Dedication to Apollo by Krateros, shortly after 320 B.C.", SEG (39-474)
* Wheatley, P., and Dunn, C., ‘Craterus and the Dedication Date of the Delphi Lion Monument’, Ancient History Bulletin 26 (2012), 43-51.
Κατηγορία:Αναθήματα
274301 Wikipedia

Ο **274301 Wikipedia** (ανεπίσημες ονομασίες: ***', ***', ****) είναι ένας αστεροειδής με τροχιά στην κύρια ζώνη αστεροειδών. Ανακαλύφθηκε από το Αστρονομικό Παρατηρητήριο Αντρουσίβκα τον Αύγουστο του 2008. Ο αστεροειδής πήρε το όνομά του από τη διαδικτυακή εγκυκλοπαίδεια Βικιπαίδεια τον Ιανουάριο του 2013.

## Ανακάλυψη
Ο αστεροειδής ανακαλύφθηκε από αστρονόμους στο Αστρονομικό Παρατηρητήριο Αντρουσίβκα (Α50) στην Ουκρανία, το μόνο ιδιωτικό παρατηρητήριο της χώρας, που έχει ανακαλύψει περισσότερους από 90 αστεροειδείς από το 2003. Η πρώτη παρατήρησή του έγινε από την ομάδα του *Αντρουσίβκα* στις25 Αυγούστου 2008 στις 22:47 (UTC). Παρατηρήθηκε και την επόμενη νύχτα και του δόθηκε ανεπίσημη ονομασία . Μετά την παρατήρησή του και στις 6 Σεπτεμβρίου από την ομάδα του *Αντρουσίβκα*, υπολογίστηκε με ακρίβεια η τροχιά του αστεροειδούς. Τότε διαπιστώθηκε ότι ο αστεροειδής  ήταν ο ίδιος με τον  και τον , που είχαν εντοπιστεί πρωτύτερα από τα παρατηρητήρια Caussols–ODAS στη Γαλλία και Mount Lemmon Survey και Steward Observatory στην Αριζόνα. Στις 18 Απριλίου 2011 ο αστεροειδής έλαβε τον αριθμό 274301. Η σύνθεση του αστεροειδή δεν είναι γνωστή, αλλά είναι πιθανό να αποτελείται, όπως και άλλοι αστεροειδείς στην κύρια ζώνη, από ένα μείγμα πέτρας και μέταλλου.

## Ονομασία
Η απόφαση της Επιτροπής Ονοματοδοσίας Μικρών Αντικειμένων να αποδώσει το όνομα *Wikipedia* στον αστεροειδή δημοσιοποιήθηκε στο αστρονομικό περιοδικό *[[Minor Planet Circulars]]* στις 27 Ιανουαρίου 2013. Η ονομασία προτάθηκε από τον Αντρίι Μακούκα, μέλος της επιτροπής της Wikimedia Ουκρανίας. Υποβλήθηκε στην Επιτροπή Ονοματοδοσίας από τον ιδιοκτήτη του παρατηρητηρίου, Γιούρι Ιβαστσένκο.

Η επίσημη ανακοίνωση της ονοματοδοσίας είναι:

## Παραπομπές

Βικιπαιδεια
Κατηγορία:Βικιπαίδεια
Τζέρι Κολόννα

Ο **Τζέρι Κολόννα** (αγγλικά: *Jerry Colonna*, 17 Σεπτεμβρίου 1904 - 21 Νοεμβρίου 1986) ήταν Αμερικανός κωμικός, τραγουδιστής, τραγουδοποιός και τρομπονίστας, αλλά πιο πολύ μνημονεύεται για τη συνεργασία του με τον Μπομπ Χόουπ, στο δημοφιλές σόου του τελευταίου στο ραδιόφωνο τις δεκαετίες του 1940 και 1950. Ως μουσικός ξεκίνησε την καριέρα του στη Βοστόνη ως τρομπονίστας σε ορχήστρα. Ενώ στον κινηματογράφο συμμετείχε, μεταξύ άλλων, και σε τρεις γνωστές ταινίες του Χόουπ. Επίσης, έδωσε και τη φωνή του σε ταινίες της Disney, όπως στο *[[Η Αλίκη στη Χώρα των Θαυμάτων (ταινία, 1951)|Η Αλίκη στη Χώρα των Θαυμάτων]]*. Πέθανε σε ηλικία 82 ετών στην Καλιφόρνια, από κίρρωση του ήπατος. Τέλος, η ανιψιά του Σάρα Κολόνα, είναι γνωστή stand up κωμικός. 

## Παραπομπές


## Περαιτέρω μελέτη
*Gerald Nachman, *Raised on Radio* (New York: Pantheon Books, 1998).
*Arthur Frank Wertheim, *Radio Comedy* (New York: Oxford University Press, 1979).

## Εξωτερικοί σύνδεσμοι

*WFMU's Jerry Colonna Homage
*
* Find-A-Grave profile for Jerry Colonna
*The Encyclopedia of Disney Animated Shorts

Κατηγορία:Κωμικοί
Κατηγορία:Αμερικανοί τραγουδοποιοί
Κατηγορία:Αμερικανοί τραγουδιστές
Κατηγορία:Ερμηνευτές βοντβίλ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί φωνής
Ισαβέλλα της Μαγιόρκας

Η **Ισαβέλλα της Μαγιόρκας** (*Isabel de Mallorca*, 1337 - 1406) ήταν διεκδικήτρια του Στέμματος της Μαγιόρκας και η τελευταία Κόμισσα της Σερδάνια (1375 - 1403). Η Ισαβέλλα της Μαγιόρκας, μέλος του Οίκου της Βαρκελώνης, ήταν κόρη του Ιακώβου Γ' της Μαγιόρκας και της πρώτης συζύγου του Κωνσταντίας της Αραγωνίας. Οι γονείς τού πατέρα της ήταν ο Φερδινάνδος της Μαγιόρκας και η Ισαβέλλα ντε Σαμπράν, ενώ οι γονείς τής μητέρας της ήταν ο Αλφόνσος Δ΄ της Αραγωνίας και η Τερέζα ντ' Εστένσα. Μετά το τέλος τής μητέρας της, ο πατέρας της νυμφεύτηκε σε δεύτερο γάμο τη Βιολάντη του Βιλαραγκού· έτσι η Ισαβέλλα απέκτησε μία ετεροθαλή αδελφή, την Εσκαλαραμούντα, που απεβίωσε νέα.

## Αιχμαλωσία

Κληρονόμησε τα εδάφη και τις διεκδικήσεις στο βασίλειο τής Μαγιόρκας με το τέλος τού αδελφού της Ιακώβου Δ΄ της Μαγιόρκας (1375). Ο πατέρας τους έχασε το βασίλειο (1343), και έπεσε στη *μάχη του Λουκμέιζορ* (1349), σε πόλεμο εναντίον τού θείου της Πέτρου Δ΄ της Αραγωνίας. Ο Πέτρος Δ΄ μετά τη μάχη συνέλαβε αιχμάλωτη την Ισαβέλλα, τον αδελφό της και τη θετή της μητέρα, και μεταφέρθηκαν στη μονή των Πενήτων της Αγ. Κλάρας στη Βαλένθια. Ελευθερώθηκε χάρη στις προσπάθειες τής μητριάς (1359) αφού πρώτα αναγκάστηκε να αποκηρύξει τα δικαιώματά της στη Μαγιόρκα.

## Οικογένεια

Η Ισαβέλλα της Μαγιόρκας παντρεύτηκε πρώτα στο Μονπελιέ τον Ιωάννη Β΄ Παλαιολόγο μαρκήσιο του Μομφερράτου (4 Σεπτεμβρίου 1358). Ο γάμος τακτοποιήθηκε από τη μητριά της, που ζούσε στη μαρκιωνία του Μομφερράτου. Με τον γάμο απέκτησε τέκνα:
* Όθων Γ΄ Παλαιολόγος 1358/61-1378, μαρκήσιος του Μομφερράτου.
* Ιωάννης Γ΄ Παλαιολόγος π.1362-1381, μαρκήσιος του Μομφερράτου.
* Θεόδωρος Γ΄ Πλαιολόγος 1364-1418, μαρκήσιος του Μομφερράτου.
* Μαργαρίτα Παλαιολογίνα 1364-1420, παντρεύτηκε τον Πέτρο Β΄ κόμη του Ουρζέλ.
* Γουλιέλμος Παλαιολόγος.

Η Ισαβέλλα στάθηκε ανίκανη να ανακτήσει τις χαμένες περιοχές· στις προσπάθειες της να ανακτήσει τον θρόνο, έχρισε τον Λουδοβίκο Α΄ των Βαλουά δούκα του Ανζού και τιτουλάριο βασιλιά της Σικελίας & της Ιερουσαλήμ, ως διάδοχό της και συμβασιλιά (1375). Ο Λουδοβίκος Α΄ κατάκτησε το Ρουσιγιόν και το χρησιμοποίησε σαν βάση στην Αραγωνική επέκταση. Ο διάδοχός του εξακολουθούσε να χρησιμοποιεί τη Μαγιόρκα στους τίτλους του, αν και δεν έκανε καμιά προσπάθεια να κατακτήσει το βασίλειο τού νησιού.

Όταν ο σύζυγός της απεβίωσε (1372), η Ισαβέλλα παντρεύτηκε σε δεύτερο, μυστικό γάμο τον Κορράδο φον Ράινσαχ τσου Γιούνγκναου(1375), με τον οποίο απέκτησε έναν γιο (αργότερα χώρισαν):
* Μιχαήλ του Ράινσαχ.

Τα παιδιά της δεν διεκδίκησαν τον θρόνο της Μαγιόρκας· η θυγατέρα της -με τον σύζυγο και τον γιο της Ιάκωβο Β΄ κόμη του Ουρζέλ- διεκδίκησε τα δικαιώματά της στην Αραγωνία.

## Πρόγονοι


## Παραπομπές
 		


## Πηγές

*Jean Favier. Le Roi René. Paris: Fayard, 2008
*The Rupenides, Hethumides and Lusignans : the structure of the Armeno-Cilician dynasties. Count W. H. Rüdt-Collenberg
*Sturdza (1999), p. 502

## Εξωτερικοί σύνδεσμοι
*Αραγωνία

|-

Κατηγορία:Μονάρχες της Μαγιόρκας
Κατηγορία:Μαρκησίες του Μομφερράτου
Φιντίας Βελλίκης

Ο **Φιντίας Βελλίκης** (Πρώτη Σερρών, 2 Μαρτίου 1940) του Στεργίου και της Κυριακής, είναι Έλληνας συνταξιούχος δικηγόρος και αγωνιστής της Αριστεράς, που εξελέγη βουλευτής της Εκλογικής Περιφέρειας Σερρών.

## Βιογραφία
Γεννήθηκε στην Πρώτη Σερρών και εργάστηκε ως δικηγόρος. Ως φοιτητής ήταν μέλος της Κ.Ε. της ΕΦΕΕ Θεσσαλονίκης και από τους πρωτεργάτες των αγώνων του 15% για την παιδεία και του 114 για την Δημοκρατία.
Στις εκλογές του Νοεμβρίου του 1989 εξελέγη βουλευτής με τον Συνασπισμό και ήταν ιδρυτικό στέλεχος του ΚΚΕ Εσωτερικού και μέλος του Εκτελεστικού Γραφείου της ΕΑΡ.
Ήταν υποψήφιος Δήμαρχος Αμφίπολης το 2010 με τον "Άλλο Δρόμο για την Τοπική Αυτοδιοίκηση".
Στις εκλογές του Σεπτεμβρίου του 2015 ήταν υποψήφιος με τον ΣΥΡΙΖΑ.

## Παραπομπές


Κατηγορία:Βουλευτές εκλεγμένοι με τον Συνασπισμό
Κατηγορία:Βουλευτές Σερρών
Corvina

thumb|Παράδειγμα κρασιού που παράγεται από την ποικιλία Corvina
Η **Corvina **είναι μία Ιταλική ποικιλία αμπέλου, η οποία συχνά αναφέρεται και ως **Corvina Veronese** ή **Cruina** ενώ στην Ευρώπη είναι κυρίως γνωστή ως "Cassabria". Καλλιεργείται κυρίως στην περιοχή του Βένετο στη ΒΑ Ιταλία. Η Corvina χρησιμοποιείται με διάφορες άλλες ποικιλίες σταφυλιών για τη δημιουργία των κρασιών Bardolino και Valpolicella με το χαρακτηριστικό ανοιχτό κόκκινο χρώμα τους και την ήπια φρουτώδη γεύση με νότες αμυγδάλου. Αυτές οι ποικιλίες ονομάζονται Rondinella, Molinara (και Rossignola για το τελευταίο κρασί). Χρησιμοποιείται επίσης για την παρασκευή του Amarone και του Recioto.

## Κρασιά
Η Corvina παράγει κρασιά με γεύση ελαφριά ως μέτρια με ένα απαλό βυσσινί χρώμα. Φυσικά η υψηλή οξύτητα των σταφυλιών μπορεί να κάνουν το κρασί κάπως ξινό, με μία απαλή νότα από πικραμύγδαλο. Μερικές φορές το φινίρισμα  έχει μία χαρακτηριστική γεύση από βύσσινο. Σε ορισμένες περιοχές της Valpolicella, οι παραγωγοί χρησιμοποιούν βαρέλι γήρανσης για να αποκτήσει το κρασί καλύτερη δομή και πολυπλοκότητα. Οι μικροί καρποί της Corvina έχουν χαμηλή περιεκτικότητα σε τανίνες και δεν προσδίδουν ιδιαίτερο χρώμα αλλά χάρη στο παχύ περίβλημά τους είναι ιδανικά για την αποξήρανση και για την προστασία του σταφυλιού από τη σήψη.

## Αμπελουργία
Η Corvina αμπέλου ωριμάζει αργά και είναι επιρρεπής στην παραγωγή μεγάλης σοδειάς που μπορεί να επηρεάσει αρνητικά την ποιότητα του οίνου. Κατά τη διάρκεια του κύκλου ανάπτυξης της αμπέλου, τα πρώτα μπουμπούκια δεν παράγουν φρούτα. Τα αμπέλια πρέπει να αναπτυχθούν σε μια κληματαριά η οποία θα βοηθήσει στο να δημιουργηθεί μακρύς κορμός που μπορεί να παράγει περισσότερα μπουμπούκια.

## Σχέσεις με άλλες ποικιλίες
Στο Βένετο η Corvina συχνά συγχέεται με  την ποικιλία Corvinone, ένα κόκκινο σταφύλι που συχνά χρησιμοποιείται για την παραγωγή κρασιών από σταφίδες. Για μεγάλο χρονικό διάστημα, Corvinone θεωρούνταν ένας κλώνος του Corvina αλλά δείγματα DNA έχουν δείξει ότι πρόκειται για δύο διαφορετικές ποικιλίες. Το 2005, εξέταση DNA έδειξε ότι Corvina ήταν ένας γονέας ποικιλία στην ενετική ποικιλία Rondinella.

## Παραπομπές


Κατηγορία:Ιταλικό κρασί
Σινολόγος

**Σινολόγος** ονομάζεται ένας επιστήμονας που ειδικεύεται σε γνώσεις της γλώσσας, της ιστορίας και γενικότερα της κουλτούρας της Κίνας.

Η αρχή της σινολογίας ανάγεται στους χριστιανούς ιεραπόστολους που μελέτησαν την κινεζική γλώσσα και τον πολιτισμό για τις δραστηριότητές τους στην Κίνα. Οι πρώτες μεταφράσεις των κινέζικων κλασικών εμφανίστηκαν στα  λατινικά, από όπου προέρχεται το όνομα σινολογία, δεδομένου ότι το "Sina", πιθανότατα προήλθε από τη δυναστεία Κιν (221 π.Χ.), που είναι η λατινική λέξη για την Κίνα. Αντίθετα, οι ιεραπόστολοι εκείνης της εποχής μετέφρασαν τη Βίβλο στα κινέζικα και έγραψαν αναφορές για την τότε άγνωστη Κίνα, τις οποίες η Ευρώπη έλαβε με μεγάλο ενδιαφέρον.

Κατηγορία:Πολιτισμός της Κίνας
Κατηγορία:Ασιατικές σπουδές
Πυθιόνικοι

Οι **Πυθιόνικοι** είναι επινίκιοι ύμνοι του Πινδάρου, 45 σωζόμενοι, που αναφέρονται σε νικητές των τεσσάρων διασημότερων πανελλήνιων αθλητικών αγώνων και χωρίζονται σε τέσσερις ομάδες: Ολυμπιόνικοι, Νεμεόνικοι, Πυθιόνικοι και Ισθμιόνικοι. Οι Πυθιόνικοι αποτελούνται από 12 ωδές.
Οι Πυθιόνικοι αποτελούν πολύ καλή πηγή πληροφοριών για τους νικητές στα Πύθια. Έτσι λοιπόν γνωρίζουμε ότι:
Το 498 ο Ιπποκλής από τη Θεσσαλία νίκησε στον Δίαυλο παίδων (Ωδή 10)
Το 490 ο Μίδας από τον Ακράγαντα νίκησε στους μουσικούς διαγωνισμούς ως αυλητής (Ωδή 12)
Το 486 ο Μεγακλής από την Αθήνα νίκησε στην αρματοδρομία (Ωδή 7)
Το 475 (;) και το 474 (;) ο Ιέρων από τις Συρακούσες νίκησε στην αρματοδρομία (Ώδή 2)
το 474 ο Θρασυδαίος από τη Θήβα νίκησε στο Στάδιο Παίδων (Ωδή 11)
Το 474 ο Τελεσικράτης από την Κυρήνη νίκησε στον οπλίτη δρόμο (Ωδή 9)
Το 470 ο Ιέρων από την Αίτνα νίκησε στην αρματοδρομία (Ωδή 1)
Το 462/1 ο Αρκεσίλαος από την Κυρήνη νίκησε στην αρματοδρομία (Ωδή 4 και 5)
## Η εξύμνηση των αθλητών
Η ελληνική αριστοκρατική τάξη του πρώτου μισού του 5ου αι. π.Χ., κυρίως οι τύραννοι της Σικελίας και η συντηρητική αριστοκρατική τάξη της Αίγινας, ήταν οι βασικοί πελάτες του ποιητή , βρίσκοντας σ' αυτόν έναν εξαίρετο υμνητή των παλαιών αριστοκρατικών αξιών που απειλούνταν, ιδιαίτερα σε μια εποχή σημαντικών πολιτικών αλλαγών.
Η εξύμνηση της αθλητικής επιτυχίας του νικητή και της αρετής του, της οικογένειάς του και της περιουσίας του αποτελεί την αφορμή για την εξύμνηση των αριστοκρατικών αξιών. Ο έπαινος του νικητή ενισχύεται, καθώς πλέκεται με το μύθο, πράγμα όμως που δυσχεραίνει ιδιαίτερα την κατανόηση του περιεχομένου και προϋποθέτει ένα καλά ενημερωμένο κοινό. Ο ποιητής χρησιμοποιεί τα ποιήματά του όχι μόνο για να μιλήσει για τις νίκες που κέρδισε ο παραγγελιοδόχος του και για την ευρύτερη οικογένεια του νικητή, αλλά και για να τονίσει το παρελθόν της οικογένειας και τις διασυνδέσεις της πανελλαδικά. Στα Επινίκιά του ο Πίνδαρος περιλαμβάνει γνωμικά αποφθέγματα, συχνά σύντομα και πνευματώδη, διάσπαρτα μέσα στο ποίημα ως γενικά σχόλια για την ανθρώπινη ύπαρξη, τις ιδιοτροπίες της τύχης και, συχνά, ηθικοπλαστικές παρατηρήσεις.
## Εξωτερικοί σύνδεσμοι
*Pindar. The Odes of Pindar including the Principal Fragments with an Introduction and an English Translation by Sir John Sandys, Litt.D., FBA. Cambridge, MA., Harvard University Press; London, William Heinemann Ltd. 1937. 
*Ελληνικό κείμενο, παραπομπές σε σχόλια στην αγγλική γλώσσα στο "Pindar: The Olympian and Pythian Odes. Basil L. Gildersleeve. Anne Mahoney. edited for Perseus. New York. Harper and Brothers. 1885". Διαθέσιμο στο http://www.perseus.tufts.edu.

## Παραπομπές


Κατηγορία:Ποίηση
Κατηγορία:Πύθια
Αλέν Γκρε

Ο **Αλέν Γκρε**(γεν. στο Ωμπόν στις 21 Ιουλίου του 1936) είναι Γάλλος συγγραφέας και εικονογράφος παιδικών βιβλίων.

## Βιογραφικό
Γεννήθηκε στο Ωμπόν, ένα προάστιο του Παρισιού. Σπούδασε στη Σχολή Εφηρμοσμένων Τεχνών κσι στη Σχολή Καλών Τεχνών του Παρισιού. Το 1960 παντρεύτηκε με τη σύζυγό του Μονίκ στο Μπαλτινί με την οποία απέκτησε 2 παιδιά. Το ένα απ' αυτά, ο Ζεράρ, εικονογράφησε κάποια απ τα βιβλία τα οποία έγραψε, μεταξύ των οποίων είναι
και τα βιβλία της ενότητας Ο μικρός Θωμάς της σειράς Εγκυκλοπαίδεια Τηλεόραση. Έγραψε πλήθος βιβλίων, τα οποία μεταφράστηκαν σε περίπου 20 γλώσσες σ' ολόκληρο τον Κόσμο.

## Παραπομπές


Κατηγορία:Γάλλοι συγγραφείς
Κατηγορία:Γάλλοι εικονογράφοι
Αλφειός (αποσαφήνιση)

Το όνομα **Αλφειός** μπορεί να αναφέρεται στα παρακάτω:

;Γεωγραφία
* Αλφειός - ποταμός της Πελοποννήσου.
* Αλφειός Ηλείας - οικισμός στον δήμο Πύργου

;Πρόσωπα
* Αλφειός ο Μυτιληναίος - αρχαίος Έλληνας επιγραμματοποιός.
* Αλφειός (μυθολογία) - γιος του Ωκεανού και της Τηθύας
* Άγιος Αλφειός - άγιος της Ορθοδοξίας

;Πλοία
* Αλφειός Ι (ατμομυοδρόμων) - ατμομυοδρόμων του Ελληνικού Πολεμικού Ναυτικού.
* Αλφειός (ναρκαλιευτικό) - ναρκαλιευτικό του Ελληνικού Πολεμικού Ναυτικού.
* Αλφειός ΙΙΙ (αρματαγωγό) - αρματαγωγό του Ελληνικού Πολεμικού Ναυτικού.
Παιχνίδι (αποσαφήνιση)

Η λέξη **Παιχνίδι** μπορεί να αναφέρεται στα παρακάτω:

* Παιχνίδι (δραστηριότητα)
* Παιχνίδι (αντικείμενο)
* ''Το παιχνίδι'' (ταινία)
Γιαν φαν Κλέεφ

Ο **Γιαν φαν Κλέεφ** (φλαμανδικά: **Jan van Cleef** γνωστός και ως **Jan van Cleve**, 6 Ιανουαρίου 1646 - 18 Δεκεμβρίου 1716) ήταν γεννημένος στην Ολλανδία Φλαμανδός ζωγράφος.

## Βίος και έργο
Ο φαν Κλέεφ γεννήθηκε στο Φένλο (Venlo), τότε τμήμα του Δουκάτου του Γκέλντερς (Guelders). Διετέλεσε μαθητής των Λουίτζι Πρίμο και Γκασπάρ ντε Κράγιερ. Όταν ο Κράγιερ απεβίωσε, ο Κλέεφ πήρε την εντολή της ολοκλήρωσης των έργων του δασκάλου του, που είχε αναλάβει για λογαριασμό ιερών ναών και να τελειώσει τα προσχέδια (cartoons) για τις ταπισερί που είχε παραγγείλει ο βασιλέας Λουδοβίκος ΙΔ΄ της Γαλλίας.

Ήταν παραγωγικός καλλιτέχνης έργων με θρησκευτικά θέματα, που αναλάμβανε για λογαριασμό ιερών ναών και μονών στη Φλάνδρα και τη Βραβάντη, στις οποίες υπάρχει πληθώρα έργων του. Το ύφος του ήταν περισσότερο ιταλικό παρά φλαμανδικό. Ως αριστούργημά του θεωρείται ο πίνακας "Καλόγριες βοηθούν κατά τον λοιμό" βρίσκεται στη Μονή των Μαύρων Καλογραιών στη Γάνδη, όπου απεβίωσε σε ηλικία 70 ετών.

## Πηγές - Παραπομπές

*Cleve, Jan van (III) στο Ολλανδικό Ίδρυμα Ιστορίας της Τέχνης (RKD).

Στο παρόν λήμμα έχει **ενσωματωθεί κείμενο'' από την [https://en.wikisource.org/wiki/Catholic_Encyclopedia_%281913%29/Jan_van_Cleef **Καθολική Εγκυκλοπαίδεια'''] που βρίσκεται στη Βικιθήκη.

Κατηγορία:Φλαμανδοί ζωγράφοι
Ικαρία (αποσαφήνιση)

Το όνομα **Ικαρία** μπορεί να αναφέρεται στα παρακάτω:

;Γεωγραφία
* Ικαρία - νησί του Αιγαίου Πελάγους.

;Πλοία
* Ικαρία Ι (αρματαγωγό) - αρματαγωγό του Ελληνικού Πολεμικού Ναυτικού.
* Ικαρία ΙΙ (αρματαγωγό) - αρματαγωγό του Ελληνικού Πολεμικού Ναυτικού.

## Δείτε επίσης
* Ικάριο Αιγηίδας, (Ικαρία Αττικής), αρχαίος αττικός δήμος της Αιγηίδας φυλής.
Ο μικρός Θωμάς

**Ο μικρός Θωμάς** είναι ο τίτλος της 2ης απ' τις 2 ενότητες της σειράς βιβλίων **Εγκυκλοπαίδεια Τηλεόραση**. Αποτελείται απ' τα ακόλουθα 22 βιβλία:

* Ο μικρός Θωμάς μαθαίνει τα σπίτια
* Ο μικρός Θωμάς και ο φίλος του το δέντρο
* Ο μικρός Θωμάς και τα προϊόντα της φύσεως
* Ο μικρός Θωμάς ανακαλύπτει τα χρώματα
* Ο μικρός Θωμάς μαθαίνει τα σχήματα
* Ο μικρός Θωμάς μαθαίνει να μετρά
* Ο μικρός Θωμάς μαθαίνει τις εποχές
* Μια ημέρα του μικρού Θωμά
* Ο μικρός Θωμάς και τα μουσικά όργανα
* Ο μικρός Θωμάς και τα κατοικίδια ζώα
* Ο μικρός Θωμάς προστατεύει τη φύση
* Ο μικρός Θωμάς και οι φίλες του οι μέλισσες
* Ο μικρός Θωμάς και ο Κώδικας Οδικής Κυκλοφορίας
* Ο μικρός Θωμάς και τα θαύματα της φύσεως
* Ο μικρός Θωμάς κάνει δέκα ανακαλύψεις
* Ο μικρός Θωμάς μαθαίνει πώς να είναι υγιής
* Ο μικρός Θωμάς φτιάχνει ένα φυτολόγιο
* Ο μικρός Θωμάς και ο αδέσποτος σκύλος
* Ο μικρός Θωμάς και το σπίτι στο δάσος
* Ο μικρός Θωμάς και τα μυστικά του δάσους
* Ο μικρός Θωμάς μαθαίνει την ώρα
* Ο μικρός Θωμάς φτιάχνει ένα φυτολόγιο από φύλλα

## Σύντομο ιστορικό
Τα βιβλία της ενότητας εκδόθηκαν για 1η φορά απ' το Γαλλο - Βελγικό εκδοτικό οίκο **Καστερμάν** απ' το 1956 μέχρι το 1966. Δύο χρόνια αργότερα, οι υπεύθυνοι του οίκου Καστερμάν αποφάσισαν να τα εκδώσουν και στα Ελληνικά. Λοιπόν στις 20 Ιουνίου του 1968 οι Εκδόσεις Άγκυρα εξέδωσαν το 1ο βιβλίο της και μέχρι τις 28 Νοεμβρίου του έτους εκείνου είχαν εκδώσει και τα επόμενα 3. Στη διάρκεια του επόμενου έτους δηλαδή του 1969, εξέδωσαν άλλα 4, το 1973, άλλα 4, το 1977 άλλα 4 και το 1985, τα τελευταία 6. Στα βιβλία αυτά το κείμενο το έγραψε ο Γάλλος συγγραφέας και εικονογράφος Αλέν Γκρε και την εικονογράφηση την έκανε ο γιος του Ζεράρ. Τώρα όσον αφορά τη μετάφρασή τους στα Ελληνικά, τα 12 πρώτα τα μετέφρασε ο Ευάγγελος Γραμμένος και τα τελευταία 10 ο Νέστορας Χούνος. Επίσης οι υπεύθυνοι των Εκδόσεων Άγκυρα πριν τα εκδώσουν στα Ελληνικά, πήραν το οκέι απ' τη Γαλλίδα παιδαγωγό Μαρί Ντελσέ, η οποία επιθεωρούσε τα Νηπιαγωγεία του Παρισιού και ήταν υπεύθυνη για τις έρευνες τις οποίες έκανε στον τομέα αυτόν το Εθνικό Παιδαγωγικό Ινστιτούτο της Γαλλίας. Τέλος στις 31 Δεκεμβρίου του 1985 έληξε το συμβόλαιο το οποίο είχαν υπογράψει οι υπεύθυνοι του εκδοτικού οίκου Καστερμάν με τον Ελληνικό εκδοτικό Οίκο *Άγκυρα* χωρίς να συναφθεί νέο συμβόλαιο συνεργασίας με κάποιον άλλο Ελληνικό εκδοτικό οίκο για να συνεχιστεί η έκδοση των βιβλίων από αυτόν, κι έτσι από την Πρωτοχρονιά του 1986 μέχρι σήμερα δεν εκδίδονται στην Ελλάδα τα συγκεκριμένα βιβλία.

Θωμάς
Γεώργιος Αρκέντης

Ο **Γεώργιος Αρκέντης** (; - 22 Μαρτίου 1965) ήταν Έλληνας δικηγόρος. Υπηρέτησε ως νομάρχης σε διάφορους νομούς.

## Βιογραφία
Διορίστηκε ως δικηγόρος παρ' Αρείω Πάγω. Πολιτεύτηκε με το Κόμμα Φιλελευθέρων το 1946 στην εκλογική περιφέρεια Αιτωλοακαρνανίας, χωρίς να εκλεγεί, καθώς συγκέντρωσε μόνο 139 ψήφους.

Διορίστηκε Νομάρχης Κιλκίς στις 22 Σεπτεμβρίου 1949 και υπηρέτησε ως τις 7 Οκτωβρίου του ίδιου έτους. Ανέλαβε Νομάρχης Καστοριάς το 1950 και Νομάρχης Φωκίδας το 1951.

Ήταν παντρεμένος με την Ευανθία Αρκέντη. Πέθανε τον Μάρτιο του 1965 και η κηδεία του έγινε στις 23 Μαρτίου από το Πρώτο Νεκροταφείο Αθηνών.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Νομάρχες Καστοριάς
Κατηγορία:Νομάρχες Κιλκίς
Κατηγορία:Νομάρχες Φωκίδας
Λεσγικές γλώσσες

Οι **λεσγικές γλώσσες** είναι ένας από τους επτά κλάδους της οικογένειας των βορειοανατολικών γλωσσών του Καυκάσου. Η Λεσγική και η Ταμπαζαράν έχουν το στάτους της λογοτεχνικής γλώσσας. Όπως και άλλες γλώσσες της ευρύτερης οικογένειας, είναι κατά κύριο λόγο συγκολλητικές στη μορφολογία, γνωστές για τα περίπλοκα σύνολα συμφώνων και κυρίαρχα εργαστικές στη σύνταξη.

## Ταξινόμηση
* Περιφερειακή: Αρτσί – 970 ομιλητές
* Σαμούρ (πυρηνική Λεζγκική)
** Ανατολικές Σαμούρ
*** Ούντι – 5.000 ομιλητές
*** Λεσγική–Αγκούλ–Ταμπαζαράν
**** Λεσγική – 784.000 ομιλητές
**** Αγκούλ – 28.300 ομιλητές
**** Ταμπαζαράν – 128.900 ομιλητές
** Νότιες Σαμούρ
*** Κριτς – 6.000 ομιλητές το 1975
*** Μπουντούκ – 1.000 ομιλητές
** Δυτικές Σαμούρ 
*** Ρουτούλ – 29.510 ομιλητές
*** Τσαχούρ – 22.70 ομιλητές

## Δείτε επίσης
* Γλώσσες του Καυκάσου
* Βορειοανατολικές γλώσσες του Καυκάσου

## Σημειώσεις-παραπομπές


## Εξωτερικοί σύνδεσμοι
* Lezgic basic lexica at the Global Lexicostatistical Database
Κατηγορία:Επαπειλούμενες γλώσσες
Κατηγορία:Λεσγικές γλώσσες